CELEX: 32017D1402
Language: sl
Date: 2017-07-28 00:00:00
Title: Izvedbeni sklep Komisije (EU) 2017/1402 z dne 28. julija 2017 o odobritvi funkcije iztekanja motorja v prostem teku proizvajalca BMW AG kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (Besedilo velja za EGP. )

29.7.2017   
            
            
               SL
            
            
               Uradni list Evropske unije
            
            
               L 199/14
            
         IZVEDBENI SKLEP KOMISIJE (EU) 2017/1402
   z dne 28. julija 2017
   o odobritvi funkcije iztekanja motorja v prostem teku proizvajalca BMW AG kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 443/2009 Evropskega parlamenta in Sveta z dne 23. aprila 2009 o določitvi standardov emisijskih vrednosti za nove osebne avtomobile kot del celostnega pristopa Skupnosti za zmanjšanje emisij CO2 iz lahkih tovornih vozil (1) in zlasti člena 12(4) Uredbe,
   ob upoštevanju Izvedbene uredbe Komisije (EU) št. 725/2011 z dne 25. julija 2011 o uvedbi postopka za odobritev in certificiranje inovativnih tehnologij za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (2) ter zlasti člena 10(2) Uredbe,
   ob upoštevanju naslednjega:
   
               (1)
            
            
               Proizvajalec BMW AG (v nadaljnjem besedilu: „vložnik“) je 23. junija 2016 predložil vlogo za odobritev funkcije iztekanja motorja v prostem teku kot ekološke inovacije. Popolnost vloge je bila ocenjena v skladu s členom 4 Izvedbene uredbe (EU) št. 725/2011. Ugotovljeno je bilo, da je vloga popolna.
            
         
               (2)
            
            
               Vloga je bila ocenjena v skladu s členom 12 Uredbe (ES) št. 443/2009, Izvedbeno uredbo (EU) št. 725/2011 in tehničnimi smernicami za pripravo vlog za odobritev inovativnih tehnologij v skladu z Uredbo (ES) št. 443/2009 (3). Zaradi zapletenosti tehnologije je ocenjevalno obdobje v skladu s členom 10(4) Izvedbene uredbe (EU) št. 725/2011 bilo podaljšano za pet mesecev, tj. do 23. avgusta 2017.
            
         
               (3)
            
            
               Vloga se nanaša na funkcijo iztekanja motorja v prostem teku proizvajalca BMW AG, ki se bo uporabljala v vozilih BMW M1 s konvencionalnim pogonskim sistemom in avtomatskim menjalnikom. Osnovno načelo te inovativne tehnologije je ločitev motorja z notranjim zgorevanjem od sistema za prenos moči in preprečitev zmanjševanja hitrosti zaradi zaviranja motorja. Funkcija bi se morala samodejno aktivirati v prevladujočem načinu vožnje, ki je način, ki je samodejno izbran, ko se vozilo vklopi. Iztekanje motorja se lahko zato uporabi za povečanje prevožene razdalje vozila v primerih, ko pogon ni potreben ali pa je potrebno počasno zmanjševanje hitrosti. Ko se uporabi funkcija iztekanja, se kinetična in potencialna energija vozila neposredno uporabljata za preseganje voznega upora in, posledično, zmanjšanje porabe goriva. Zaradi manjšega zmanjševanja hitrosti se motor loči od sistema za prenos moči z odprtjem sklopke. To se zgodi samodejno s pomočjo krmilne enote avtomatskega menjalnika. Med temi fazami iztekanja motor deluje s hitrostjo prostega teka („iztekanje motorja v prostem teku“).
            
         
               (4)
            
            
               Komisija je z Izvedbenim sklepom (EU) 2015/1132 (4) odobrila vlogo proizvajalca Porsche AG v zvezi s funkcijo iztekanja, predvideno za uporabo samo v vozilih Porsche S M1 (športni kupeji). Vloga proizvajalca BMW AG v zvezi s funkcijo iztekanja motorja v prostem teku se nanaša na uporabo v vozilih BMW M1 s konvencionalnim pogonskim sistemom in avtomatskim menjalnikom.
            
         
               (5)
            
            
               Vložnik je zagotovil metodologijo za preskušanje zmanjšanja emisij CO2 z uporabo funkcije iztekanja motorja v prostem teku, vključno s spremenjenim preskusnim ciklom NEDC, ki vozilu omogoča iztekanje. Zaradi primerjave vozila s funkcijo iztekanja motorja v prostem teku z osnovnim vozilom, ki te funkcije nima, pri čemer ta funkcija ni na voljo v prevladujočem načinu vožnje ali pa je zaradi preskusa izklopljena, bi bilo treba obe vozili preskusiti z enakim spremenjenim preskusnim ciklom NEDC. Vendar se zaradi težav osnovnega vozila, da sledi hitrostni krivulji spremenjenega preskusnega cikla NEDC, preskus osnovnega vozila opravi s standardnim NEDC pod pogoji za vroči zagon, ob tem pa se spremenjeni pogoji upoštevajo s faktorjem pretvorbe, ki se uporabi za izračun prihrankov emisij CO2. Določitev faktorja pretvorbe je odvisna od vozila in se nanaša predvsem na strojno konfiguracijo pogonskega sistema. Na podlagi preteklih študij se zdi, da je faktor pretvorbe v razponu med 0,96 in 0,99. Vložnik je zaprosil, da bi se faktorju pretvorbe določila vrednost 0,98. Vendar Komisija meni, da vložnik ni predložil zadostnih dokazil, na podlagi katerih bi za faktor pretvorbe bila upravičena višja vrednost od 0,96. S tega vidika se zdi ustrezno ohraniti faktor pretvorbe na spodnji meji ugotovljenega razpona, tj. pri vrednosti 0,960, in sicer v skladu s faktorjem pretvorbe, opredeljenim v Izvedbenem sklepu (EU) 2015/1132.
            
         
               (6)
            
            
               Ključni element za določitev prihranka emisij CO2 je delež prevožene razdalje vozila z aktivirano funkcijo iztekanja, pri tem pa se upošteva, da se lahko funkcija iztekanja v načinih vožnje, ki niso prevladujoči način vožnje, deaktivira. Vložnik je predlagal faktor uporabe 0,7, ki izraža ugotovljeno prevoženo razdaljo z uporabo iztekanja pri preskusu dejanske vožnje v primerjavi s prevoženo razdaljo z uporabo iztekanja pod spremenjenimi pogoji NEDC. Vendar se je vrednost navedenega predlaganega faktorja uporabe izkazala kot vrednost v najboljšem primeru, brez vzdržne podporne analize. Na podlagi dodatne analize in ob upoštevanju analize, opravljene za namen Izvedbenega sklepa (EU) 2015/1132, je ustrezno upoštevati bolj restriktiven faktor uporabe, ki je enak 0,62.
            
         
               (7)
            
            
               Študija primera, ki jo je izdelal BMW AG, se je nanašala na dve vozili, pri katerih je tehnologija iztekanja motorja v prostem teku bila aktivirana do 40 km/h. Zaradi prihodnje proizvodnje modelov BMW, ki lahko iztekajo do 15 km/h, je vložnik predlagal analitično metodo za razširitev področja uporabe, da se zajame tudi to daljše obdobje aktivacije iztekanja. Vendar vložnik ni analiziral vpliva razširjenega obdobja iztekanja na faktor uporabe. Zato je kot aktivno ustrezno obravnavati funkcijo iztekanja do hitrosti najmanj 40 km/h.
            
         
               (8)
            
            
               Informacije iz vloge dokazujejo, da so pogoji iz členov 2 in 4 Izvedbene uredbe (EU) št. 725/2011 ter merila iz člena 12 Uredbe (ES) št. 443/2009 bili izpolnjeni za vsaj eno izmed dveh vozil iz študije primera. Poleg tega je bilo vlogi priloženo poročilo o preverjanju, ki ga je pripravil neodvisen in priglašen organ v skladu s členom 7 Izvedbene uredbe (EU) št. 725/2011.
            
         
               (9)
            
            
               Na podlagi informacij iz zadevne vloge in ob upoštevanju izkušenj pri ocenjevanju vloge za odobritev funkcije iztekanja proizvajalca Porsche AG v okviru Izvedbenega sklepa (EU) 2015/1132 je bilo zadovoljivo dokazano, da funkcija iztekanja motorja v prostem teku BMW lahko v skladu s členom 9 Izvedbene uredbe (EU) št. 725/2011 za določena vozila BMW zagotovi zmanjšanje emisij CO2 za najmanj 1 g CO2/km. Zato mora homologacijski organ preveriti, ali je za certificiranje prihrankov emisij CO2, ustvarjenih z vozili BMW, opremljenimi s funkcijo iztekanja motorja v prostem teku, dosežena mejna vrednost 1 g CO2/km, določena v členu 9 Izvedbene uredbe (EU) št. 725/2011.
            
         
               (10)
            
            
               Glede na navedeno Komisija ugotavlja, da odobritvi zadevne inovativne tehnologije ni treba ugovarjati.
            
         
               (11)
            
            
               Za certificiranje prihrankov emisij CO2 zaradi funkcije iztekanja motorja v prostem teku proizvajalca BMW AG bi moral navedeni proizvajalec homologacijskemu organu skupaj z vlogo za certificiranje predložiti poročilo o preverjanju, v katerem neodvisen in priglašen organ potrjuje skladnost opremljenega vozila s pogoji iz tega sklepa.
            
         
               (12)
            
            
               Za namene določanja splošne kode ekološke inovacije, ki se uporablja v zadevnih homologacijskih dokumentih v skladu s prilogami I, VIII in IX k Direktivi 2007/46/ES Evropskega parlamenta in Sveta (5), bi bilo treba določiti posamično kodo, ki se uporablja za inovativno tehnologijo –
            
         SPREJELA NASLEDNJI SKLEP:
   Člen 1
   Odobritev
   Funkcija iztekanja motorja v prostem teku proizvajalca BMW AG (v nadaljnjem besedilu: funkcija iztekanja motorja v prostem teku BMW) se odobri kot inovativna tehnologija v smislu člena 12 Uredbe (ES) št. 443/2009, če so izpolnjeni naslednji pogoji:
   
               (a)
            
            
               inovativna tehnologija je vgrajena v vozila BMW M1 s konvencionalnim pogonskim sistemom z avtomatskim menjalnikom, pri čemer se funkcija iztekanja motorja v prostem teku BMW samodejno aktivira v prevladujočem načinu vožnje; to je način vožnje, ki je izbran vedno, ko se vozilo vklopi, ne glede na način delovanja, ki je bil izbran ob predhodnem izklopu vozila; funkcije iztekanja motorja v prostem teku BMW v prevladujočem načinu vožnje voznik ne more deaktivirati, niti je ni možno deaktivirati z zunanjim posegom;
            
         
               (b)
            
            
               funkcija iztekanja motorja v prostem teku BMW je aktivna do najmanj 40 km/h;
            
         
               (c)
            
            
               pri vozilih z zmogljivostjo iztekanja do hitrosti, ki je nižja od 40 km/h, se funkcija iztekanja motorja v prostem teku BMW za namen preskusa iz Priloge deaktivira pri 40 km/h.
            
         Člen 2
   Vloga za certificiranje prihrankov emisij CO2
   
   Proizvajalec BMW AG lahko vloži vlogo za certificiranje prihrankov emisij CO2 zaradi funkcije iztekanja motorja v prostem teku BMW s sklicevanjem na ta sklep.
   Vlogi za certificiranje se priloži poročilo o preverjanju, v katerem neodvisen in priglašen organ potrjuje skladnost opremljenega vozila s pogoji iz člena 1 in doseganje mejne vrednosti za prihranke emisij CO2 v višini 1 g CO2/km, določene v členu 9 Izvedbene uredbe (EU) št. 725/2011.
   Člen 3
   Certificiranje prihrankov emisij CO2
   
   Zmanjšanje emisij CO2 zaradi uporabe funkcije iztekanja motorja v prostem teku BMW iz člena 1 se določi z metodologijo iz Priloge.
   Člen 4
   Koda ekološke inovacije
   V primeru sklicevanja na ta sklep v skladu s členom 11(1) Izvedbene uredbe (EU) št. 725/2011 se v homologacijsko dokumentacijo vnese koda ekološke inovacije „23“.
   Člen 5
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 28. julija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 140, 5.6.2009, str. 1.
   
      (2)  UL L 194, 26.7.2011, str. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52.
   
      (4)  Izvedbeni sklep Komisije (EU) 2015/1132 z dne 10. julija 2015 o odobritvi funkcije iztekanja proizvajalca Porsche AG kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 184, 11.7.2015, str. 22).
   
      (5)  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).
   
      PRILOGA
      
         Metodologija za določitev prihrankov emisij CO2 zaradi uporabe funkcije iztekanja motorja v prostem teku BMW
      
      1.   UVOD
      Za določitev prihrankov emisij CO2, ki jih je mogoče pripisati uporabi funkcije iztekanja motorja v prostem teku BMW, je treba določiti:
      
                  (1)
               
               
                  preskusna vozila;
               
            
                  (2)
               
               
                  postopek preskušanja za določitev emisij CO2 iz vozil z ekološko inovacijo pod spremenjenimi preskusnimi pogoji;
               
            
                  (3)
               
               
                  postopek preskušanja za določitev emisij CO2 iz osnovnih vozil pod homologacijskimi pogoji za vroči zagon;
               
            
                  (4)
               
               
                  izračun prihrankov emisij CO2;
               
            
                  (5)
               
               
                  izračun statističnega razpona.
               
            2.   SIMBOLI, PARAMETRI IN ENOTE
      
         Latinični simboli
      
      
                  
                     
               
               
                  –
               
               
                  prihranki emisij CO2 [g CO2/km]
               
            
                  CO2
                  
               
               
                  –
               
               
                  ogljikov dioksid
               
            
                  c
               
               
                  –
               
               
                  faktor pretvorbe
               
            
                  BMC
                  
               
               
                  –
               
               
                  aritmetična sredina emisij CO2 iz vozila z osnovno tehnologijo pod spremenjenimi preskusnimi pogoji [gCO2/km]
               
            
                  EMC
                  
               
               
                  –
               
               
                  aritmetična sredina emisij CO2 iz vozila z ekološko inovativno tehnologijo pod spremenjenimi preskusnimi pogoji [gCO2/km]
               
            
                  
                     
               
               
                  –
               
               
                  aritmetična sredina emisij CO2 iz osnovnega vozila pod homologacijskimi pogoji za vroči zagon [gCO2/km]
               
            
                  BTA
                  
               
               
                  –
               
               
                  aritmetična sredina emisij CO2 iz osnovnega vozila pod homologacijskimi preskusnimi pogoji [gCO2/km]
               
            
                  ETA
                  
               
               
                  –
               
               
                  aritmetična sredina emisij CO2 iz vozila z ekološko inovativno tehnologijo pod homologacijskimi preskusnimi pogoji [gCO2/km]
               
            
                  RCDRW
                  
               
               
                  –
               
               
                  prevožena relativna razdalja z uporabo iztekanja pod dejanskimi pogoji [%]
               
            
                  RCDmNEDC
                  
               
               
                  –
               
               
                  prevožena relativna razdalja z uporabo iztekanja pod spremenjenimi preskusnimi pogoji [%]
               
            
                  UF
               
               
                  –
               
               
                  faktor uporabe za tehnologijo iztekanja motorja v prostem teku BMW, ki je 0,62. Ta vrednost je reprezentativna samo za vozila BMW
               
            
                  
                     
               
               
                  –
               
               
                  statistični razpon skupnih prihrankov emisij CO2 [g CO2/km]
               
            
                  
                     
               
               
                  –
               
               
                  standardni odklon od aritmetične sredine emisij CO2 iz osnovnega vozila pod homologacijskimi pogoji za vroči zagon [gCO2/km]
               
            
                  
                     
               
               
                  –
               
               
                  standardni odklon od aritmetične sredine emisij CO2 iz vozila z ekološko inovacijo pod spremenjenimi preskusnimi pogoji [gCO2/km]
               
            
                  sUF
                  
               
               
                  –
               
               
                  standardni odklon od aritmetične sredine faktorja uporabe
               
            
         Indeksi
      
      
                  RW
               
               
                  –
               
               
                  dejanski pogoji
               
            
                  TA
               
               
                  –
               
               
                  homologacijski preskusni pogoji
               
            
                  B
               
               
                  –
               
               
                  osnovni
               
            3.   PRESKUSNA VOZILA
      Preskusna vozila izpolnjujejo naslednje specifikacije:
      
                  (a)
               
               
                  vozilo z ekološko inovacijo: vozilo z inovativno tehnologijo, ki je vgrajena in aktivirana v prevladujočem načinu vožnje, kot je opredeljeno v členu 1(a);
               
            
                  (b)
               
               
                  osnovno vozilo: vozilo z inovativno tehnologijo, ki je deaktivirana ali ni vgrajena ali ni na voljo v prevladujočem načinu vožnje. Če tehnologije ni mogoče deaktivirati, je treba zagotoviti, da se funkcija iztekanja motorja v prostem teku BMW ne aktivira med postopkom preskušanja z dinamometrom.
               
            4.   DOLOČITEV EMISIJ CO2 IZ VOZIL Z EKOLOŠKO INOVACIJO POD SPREMENJENIMI PRESKUSNIMI POGOJI (EMC)
      Emisije CO2 in poraba goriva pri vozilih z ekološko inovacijo morajo biti izmerjene v skladu s Prilogo 6 Pravilnika UN/ECE št. 101 (Metoda merjenja emisij ogljikovega dioksida in porabe goriva pri vozilih s pogonom izključno na motor z notranjim zgorevanjem). Naslednji postopki in preskusni pogoji se spremenijo:
      4.1   Predhodno kondicioniranje vozila
      
      Da se dosežejo vroči preskusni pogoji za pogonski sistem, se opravi en ali več celotnih preskusov predhodnega kondicioniranja NEDC.
      4.2   Določitev cestne obremenitve z dinamometrom
      
      Določitev cestne obremenitve z dinamometrom se izvede na dinamometru z enojnim valjem na naslednji način:
      
                  (a)
               
               
                  s postopkom predhodnega kondicioniranja iz točke 4.1 se doseže delovna temperatura vozila;
               
            
                  (b)
               
               
                  v skladu s standardnimi operativnimi postopki, opredeljenimi v Pravilniku UN/ECE št. 83 (1), se določi cestna obremenitev z dinamometrom.
               
            4.3   Določitev krivulje iztekanja
      
      Določitev krivulje iztekanja v načinu iztekanja se izvede na dinamometru z enojnim valjem, kot je opisano v naslednjih obveznih korakih:
      
                  (a)
               
               
                  s postopkom predhodnega kondicioniranja iz točke 4.1 se doseže delovna temperatura vozila;
               
            
                  (b)
               
               
                  v načinu iztekanja se izvede iztekanje od začetne hitrosti najmanj 120 km/h do mirovanja ali najnižje možne hitrosti iztekanja.
               
            4.4   Oblikovanje profila spremenjenega NEDC (mNEDC)
      
      Profil hitrosti mNEDC se oblikuje na naslednji način:
      4.4.1   Predpostavke
      
      
                  (a)
               
               
                  Zaporedje preskusov je sestavljeno iz mestnega voznega cikla, ki ga sestavljajo štirje osnovni mestni vozni cikli in zunajmestni vozni cikel.
               
            
                  (b)
               
               
                  Vse klančine za pospeševanje ustrezajo profilu NEDC.
               
            
                  (c)
               
               
                  Vse konstantne stopnje hitrosti ustrezajo profilu NEDC.
               
            
                  (d)
               
               
                  Vrednosti zmanjševanja hitrosti pri deaktivirani funkciji iztekanja motorja v prostem teku BMW so enake vrednostim profila NEDC.
               
            
                  (e)
               
               
                  Dovoljena odstopanja hitrosti in časa so v skladu z odstavkom 1.4 Priloge 7 Pravilnika UN/ECE št. 101.
               
            4.4.2   Omejitve
      
      
                  (a)
               
               
                  Odklon od profila NEDC se čim bolj zmanjša, skupna razdalja pa mora biti v skladu z dovoljenimi odstopanji NEDC.
               
            
                  (b)
               
               
                  Razdalja na koncu vsake faze zmanjševanja hitrosti profila mNEDC je enaka razdaljam na koncu vsake faze zmanjševanja hitrosti profila NEDC.
               
            
                  (c)
               
               
                  Za vse faze pospeševanja, konstantne hitrosti in zmanjševanja hitrosti se uporabijo standardna dovoljena odstopanja NEDC.
               
            
                  (d)
               
               
                  V fazah iztekanja se motor z notranjim zgorevanjem loči od sistema za prenos moči, dovoljeno ni nobeno aktivno popravljanje krivulje hitrosti vozila.
               
            4.4.3   Sistemske meje
      
      
                  (a)
               
               
                  Spodnja omejitev hitrosti za iztekanje:
                  Način iztekanja se onemogoči s pritiskom na zavorni pedal pri hitrosti iztekanja 40 km/h. Na tej točki krivulji iztekanja sledi klančina za zmanjševanje hitrosti, kot je opisano za profil NEDC (vmin na sliki 1).
               
            
                  (b)
               
               
                  Najkrajši čas do ustavitve:
                  Najkrajši čas do ustavitve ali faze konstantne hitrosti po vsakem zmanjševanju hitrosti pri iztekanju je 2 sekundi ( na sliki 1).
               
            
                  (c)
               
               
                  Najkrajši čas za faze konstantne hitrosti:
                  Najkrajši čas za faze konstantne hitrosti po pospeševanju ali zmanjševanju hitrosti pri iztekanju je 2 sekundi ( na sliki 1). Iz tehnično upravičenih razlogov se ta vrednost lahko poveča.
                  
                     Slika 1
                  
                  
                     Profil NEDC s sistemskimi mejami za način iztekanja
                  
                  
                     
               
            4.5   Število preskusov
      
      Celoten preskusni postopek na preskusni napravi se ponovi vsaj trikrat. Izračunata se aritmetična sredina emisij CO2 iz vozila z ekološko inovacijo (EMC) in ustrezen standardni odklon od aritmetične sredine ().5.   DOLOČITEV EMISIJ CO2 IZ OSNOVNIH VOZIL POD HOMOLOGACIJSKIMI POGOJI ZA VROČI ZAGON (
         )Emisije CO2 in poraba goriva pri osnovnih vozilih morajo biti izmerjene v skladu s Prilogo 6 Pravilnika UN/ECE št. 101 (Metoda merjenja emisij ogljikovega dioksida in porabe goriva pri vozilih s pogonom izključno na motor z notranjim zgorevanjem). Naslednji postopki in preskusni pogoji se spremenijo:
      5.1   Predhodno kondicioniranje vozila
      
      Da se dosežejo vroči preskusni pogoji za pogonski sistem, se opravi en ali več celotnih preskusov predhodnega kondicioniranja NEDC.
      5.2   Število preskusov
      
      Celoten preskusni postopek na preskusni napravi pod homologacijskimi pogoji za vroči zagon se ponovi vsaj trikrat. Izračunata se aritmetična sredina emisij CO2 iz osnovnega vozila () in ustrezen standardni odklon od aritmetične sredine ().
      6.   IZRAČUN PRIHRANKOV EMISIJ CO2
      
      Za izračun prihrankov emisij CO2 z inovativno tehnologijo se uporabi naslednja formula:
      
         formula 1:
      
      
         
      pri čemer je:
      
                  
                     
               
               
                  :
               
               
                  prihranki emisij CO2 [gCO2/km];
               
            
                  BMC
                  
               
               
                  :
               
               
                  aritmetična sredina emisij CO2 iz vozila z osnovno tehnologijo pod spremenjenimi preskusnimi pogoji [gCO2/km];
               
            
                  EMC
                  
               
               
                  :
               
               
                  aritmetična sredina emisij CO2 iz vozila z ekološko inovativno tehnologijo pod spremenjenimi preskusnimi pogoji [gCO2/km];
               
            
                  BTA
                  
               
               
                  :
               
               
                  aritmetična sredina emisij CO2 iz osnovnega vozila pod homologacijskimi preskusnimi pogoji [gCO2/km];
               
            
                  ETA
                  
               
               
                  :
               
               
                  aritmetična sredina emisij CO2 iz vozila z ekološko inovativno tehnologijo pod homologacijskimi preskusnimi pogoji [gCO2/km];
               
            
                  UF
               
               
                  :
               
               
                  faktor uporabe za funkcijo iztekanja motorja v prostem teku BMW, ki je 0,62.
               
            Če se dokaže, da inovativna tehnologija ni aktivirana pod homologacijskimi preskusnimi pogoji, se formula 1 lahko poenostavi na naslednji način:
      
         formula 2:
      
      
         
      Za določitev BMC se enaki spremenjeni preskusni pogoji uporabijo za vozilo, ki ni opremljeno s funkcijo iztekanja motorja v prostem teku BMW.
      Predpostavi se, da osnovno vozilo lahko izvede krivuljo jadranja (črta 2' na sliki 2) brez ločitve motorja od koles, vendar z manjšo učinkovitostjo kot vozilo, opremljeno s funkcijo iztekanja motorja v prostem teku BMW (tj. vozilo, pri katerem je mogoče motor ločiti od koles).
      
         Slika 2
      
      
         Krivulja jadranja za osnovno vozilo
      
      
         
      Slika 2 prikazuje, da v fazah zmanjševanja hitrosti pod homologacijskimi (3) in spremenjenimi (2' + 3') preskusnimi pogoji osnovno vozilo ne porablja goriva (prekinitev dovoda goriva).
      Za določitev emisij CO2 iz osnovnega vozila pod spremenjenimi pogoji (BMC) se navedene emisije izračunajo na podlagi emisij CO2 iz osnovnega vozila, določenih pod homologacijskimi pogoji za vroči zagon, z uporabo faktorja pretvorbe (faktor c), pri katerem se upoštevajo spremenjeni preskusni pogoji v skladu z naslednjo formulo 3:
      
         formula 3:
      
      
         
      posledično formula 2 postane:
      
         formula 4:
      
      
         
      pri čemer je:
      
                  c
               
               
                  :
               
               
                  faktor pretvorbe, ki je 0,960;
               
            
                  
                     
               
               
                  :
               
               
                  aritmetična sredina emisij CO2 iz osnovnega vozila pod homologacijskimi pogoji za vroči zagon [gCO2/km];
               
            
                  EMC
                  
               
               
                  :
               
               
                  aritmetična sredina emisij CO2 iz vozila z ekološko inovacijo pod spremenjenimi preskusnimi pogoji [gCO2/km];
               
            
                  UF
               
               
                  :
               
               
                  faktor uporabe za tehnologijo iztekanja BMW, ki je 0,62; ta vrednost je reprezentativna samo za vozila BMW.
               
            7.   IZRAČUN STATISTIČNEGA RAZPONA
      V rezultatih metodologije preskušanja je treba količinsko opredeliti statistični razpon. Statistični razpon skupnih prihrankov emisij CO2 ne sme presegati 0,5 g CO2/km, kot je izraženo v naslednji formuli 5:
      
         formula 5:
      
      
         
      pri čemer je:
      
                  
                     
               
               
                  :
               
               
                  statistični razpon skupnih prihrankov emisij CO2 [g CO2/km].
               
            Statistični razpon se izračuna po naslednji formuli 6:
      
         formula 6:
      
      
         
      pri čemer je:
      
                  
                     
               
               
                  :
               
               
                  statistični razpon skupnih prihrankov emisij CO2 [g CO2/km];
               
            
                  c
               
               
                  :
               
               
                  faktor pretvorbe, ki je 0,960;
               
            
                  
                     
               
               
                  :
               
               
                  aritmetična sredina emisij CO2 iz osnovnega vozila pod homologacijskimi pogoji za vroči zagon [gCO2/km];
               
            
                  
                     
               
               
                  :
               
               
                  standardni odklon od aritmetične sredine emisij CO2 iz osnovnega vozila pod spremenjenimi preskusnimi pogoji [gCO2/km];
               
            
                  EMC
                  
               
               
                  :
               
               
                  aritmetična sredina emisij CO2 iz vozila z ekološko inovacijo pod spremenjenimi preskusnimi pogoji [gCO2/km];
               
            
                  
                     
               
               
                  :
               
               
                  standardni odklon od aritmetične sredine emisij CO2 iz vozila z ekološko inovacijo pod spremenjenimi preskusnimi pogoji [gCO2/km];
               
            
                  UF
               
               
                  :
               
               
                  faktor uporabe za funkcijo iztekanja motorja v prostem teku BMW, ki je 0,62; ta vrednost je reprezentativna samo za vozila BMW;
               
            
                  sUF
                  
               
               
                  :
               
               
                  standardni odklon od aritmetične sredine faktorja uporabe, ki je 0,019; ta vrednost je reprezentativna samo za vozila BMW.
               
            8.   DOKAZ, DA JE SPODNJA MEJNA VREDNOST 1 gCO2/km STATISTIČNO ZNAČILNO PRESEŽENA
      Za dokaz, da je spodnja mejna vrednost 1 gCO2/km statistično značilno presežena, se uporabi naslednja formula:
      
         formula 7:
      
      
         
      pri čemer je:
      
                  MT
               
               
                  :
               
               
                  spodnja mejna vrednost [gCO2/km];
               
            
                  
                     
               
               
                  :
               
               
                  prihranki emisij CO2 [gCO2/km];
               
            
                  
                     
               
               
                  :
               
               
                  statistični razpon skupnih prihrankov emisij CO2 [gCO2/km].
               
            Če so prihranki emisij CO2 na podlagi izračuna po formuli 4 pod mejno vrednostjo iz člena 9(1) Izvedbene uredbe (EU) št. 725/2011, se uporabi drugi pododstavek člena 11(2) navedene uredbe.
      
         (1)  Pravilnik št. 83 Ekonomske komisije Združenih narodov za Evropo (UN/ECE) – Enotne določbe za homologacijo vozil v zvezi z emisijami onesnaževal glede na zahteve za gorivo (UL L 42, 15.2.2012, str. 1).